# Marcos de Quinto Romero

Marcos de Quinto Romero (Madrid, 26 d'agost de 1958) és un executiu especialista en màrqueting i polític espanyol. Vicepresident de The Coca-Cola Company entre 2015 i 2017, des de 2019 és diputat de la xiii legislatura del Congrés dels Diputats espanyol dins del Grup Parlamentari de Ciutadans.

## Biografia

Nascut el 26 d'agost de 1958 a Madrid, va estudiar al exclusiu Colegio Estilo de la capital espanyola. Llicenciat en Economia per la Universitat Complutense de Madrid (UCM) va obtenir un MBA al Instituto de Empresa. Va entrar a treballar en Coca-Cola en 1982, exercint com a president de Coca-Cola Iberia durant 14 anys i també com a vicepresident de la divisió europea. Posteriorment, va exercir de vicepresident a nivell mundial de The Coca-Cola Company entre 2015 i 2017, quan va anunciar la seva sortida de la multinacional, posant fi a una trajectòria de 35 anys. Va entrar llavors al consell d'administració de Telepizza, on va romandre un any, fins a 2018.
El 17 de juny de 2013, el Jutjat de Primera Instància 97 de Madrid va condemnar Iniciativas Qvintvs SL —100% propietat de Marcos de Quinto— a abonar 205.600 € —després rebaixats a 180.484 € per l'Audiència Provincial— per intentar saltar-se un contracte de compra de 2006 d'un xalet al municipi conquenc d'Arcas.
El març de 2019 es va fer públic el seu fitxatge pel partit Ciutadans-Partit de la Ciutadania (Cs) per presentar-se de número 2 de la llista per Madrid al Congrés dels Diputats encapçalada per Albert Rivera de cara a les eleccions generals d'abril de 2019.
Elegit diputat de la xiii legislatura, va declarar al Congrés un patrimoni personal de 47,7 milions d'euros. El 24 de juny es va anunciar la seva entrada al Comité Executiu de Cs, en substitució de Toni Roldán, que va presentar la seva dimissió després de la deriva dretana i de l'acostament del partit a Vox.

## Posicions

Actiu en Twitter, s'ha mostrat corrosiu contra els sindicats en aquesta xarxa social. Crític també amb Ignasi Guardans, li va advertir a aquest el 18 de juny de 2019 que «quan gentussa com tu m'insulta, obro una ampolla de Quinta do Vale Meao, [sic] em serveixo una copa, i penso com d'afortunat sóc per no assemblar-me a tu».

## Referències

* ↑ «XIII Legislatura (2019-Actualidad) De Quinto Romero, Marcos». Congrés dels Diputats. [Consulta: 25 juny 2019].
* ↑ Martínez, Jesús «El hombre que trató de reavivar la 'chispa' de Coca-Cola se marcha ‘para vivir’». El Español, 24-03-2017 [Consulta: 25 juny 2019].
* ↑ Núñez-Villaveirán, Luis «Cierra el colegio Estilo de Madrid, al que fueron Marcos de Quinto y Willy Toledo». El Mundo, 11-06-2019 [Consulta: 25 juny 2019].
* ↑ Fernández Recuero, Ángel L. «Marcos de Quinto: «Nuestra competencia es todo lo que se beba, excepto la sopa juliana»». Jot Down [Consulta: 25 juny 2019].
* 1 2 Delgado, Cristina «2017-03-23». El País, El español Marcos Quinto abandona Coca-Cola después 35 años [Consulta: 25 juny 2019].
* ↑ «El fichaje estrella de Ciudadanos declaraba menos impuestos en Portugal». El Plural, 20-03-2019 [Consulta: 25 juny 2019].
* ↑ Vélez, Antonio M.; Ponce de León, Rodrigo «La justicia condenó al fichaje estrella de Ciudadanos Marcos de Quinto por intentar saltarse un contrato de compra de un chalé». eldiario.es, 19-03-2019 [Consulta: 25 juny 2019].
* ↑ Esteban, Paloma «Rivera ficha como su 2 por Madrid a Marcos de Quinto, exvicepresidente de Coca-Cola». El Confidencial, 16-03-2019 [Consulta: 25 juny 2019].
* ↑ «El patrimonio de Marcos de Quinto: 47 millones de euros, 24 de ellos en derechos de cobro; 19 vehículos; cinco viviendas y un barco». El Mundo, 11-06-2019 [Consulta: 25 juny 2019].
* ↑ «Marcos de Quinto sustituye a Toni Roldán en la Ejecutiva de Ciudadanos». Voz Pópuli, 24-06-2019 [Consulta: 25 juny 2019].
* ↑ «Rifirrafe entre Marcos de Quinto e Ignasi Guardans: "Cuando gentuza como tú me insulta, abro una botella de Quinta do Vale Meao"». eldiario.es, 18-06-2019 [Consulta: 25 juny 2019].